CELEX: 62020TN0172
Language: da
Date: 2020-03-18 00:00:00
Title: Sag T-172/20: Sag anlagt den 18. marts 2020 — Rochefort mod Parlamentet

8.6.2020   
            
            
               DA
            
            
               Den Europæiske Unions Tidende
            
            
               C 191/28
            
         
      Sag anlagt den 18. marts 2020 — Rochefort mod Parlamentet
      (Sag T-172/20)
      (2020/C 191/37)
      Processprog: fransk
      
         Parter
      
      
         Sagsøger: Robert Rochefort (Paris, Frankrig) (ved advokaterne M. Stasi, J. Teheux og J. Rikkers)
      
         Sagsøgt: Europa-Parlamentet
      
         Sagsøgerens påstande
      
      
                  —
               
               
                  Europa-Parlamentets generalsekretærs afgørelse af 17. december 2019 annulleres.
               
            
                  —
               
               
                  Debetnota nr. 7000000019 af 22. januar 2020 til inddrivelse af 60 499,38 EUR annulleres.
               
            
                  —
               
               
                  Europa-Parlamentet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet til prøvelse af Europa-Parlamentets generalsekretærs afgørelse af 17. december 2019 om inddrivelse af uberettiget udbetalte beløb til parlamentarisk assistance og den hertil knyttede debetnota har sagsøgeren fremsat fire anbringender.
      
                  1.
               
               
                  Det første anbringende vedrører utilstrækkelig begrundelse af den anfægtede afgørelse, idet Europa-Parlamentets generalsekretærs argumenter er uklare, og idet det ikke angives, i hvilket omfang de indleverede dokumenter ikke udgør dokumentation for arbejde.
               
            
                  2.
               
               
                  Det andet anbringende vedrører omvending af bevisbyrden. Det er i denne forbindelse sagsøgerens opfattelse, at det ikke påhviler ham at bevise, at hans parlamentariske assistent har udført arbejde, men at det tværtimod påhviler Parlamentet at bevise det modsatte.
               
            
                  3.
               
               
                  Det tredje anbringende vedrører et urigtigt skøn i den anfægtede afgørelse, idet de faktiske omstændigheder, som er lagt til grund af Europa-Parlamentets generalsekretær, er unøjagtige.
               
            
                  4.
               
               
                  Det fjerde anbringende vedrører proportionalitetsprincippet, for så vidt som det beløb, der kræves af sagsøgeren, forudsætter, at den parlamentariske assistent aldrig skulle have arbejdet for sagsøgeren.